**Vi støtter våre kamerater i kampen for å beholde vaktordningene**

De ansatte på de de kommunalt eide energiverkene (KS bedrift) har vært i streik fra fredag 23. september. Kampen står om vaktordningene

Et strømbrudd har i dag store konsekvenser for den enkelte og er mere kritisk for samfunnet enn det var for få år tilbake og da er det montørene på energiverkene sørger for at vi har strøm frem til forbruker.

I dag er samfunnets og den enkelte forbrukers krav at strømmen må tilbake så fort som mulig. Utfordringene for de som deltar i beredskapsvakt er svært krevende og belastningene vokser i tråd med samfunnets og forbrukernes behov.

Når det skjer strømbrudd rykker det ut, om det er dag eller natt, sommer eller vinter, jul eller påske. At arbeidet ofte også foregår i krevende og til dels ulendt terreng er et betydelig tilleggsmoment.

Dagens ordning som angripes er 1:5 ordning i kompensasjon mot arbeidsgivers krav om overgang til 1:7.

Det er å bemerke at Arbeidstilsynet ved behandling av uenigheter i flere nettselskap, har konkludert med 1:5 som nødvendig kompensasjonsordning relatert til vaktordningens krav om responstid samt den fysiske del av selve arbeidets karakter.

Arbeidsgivers krav kommer som en følge av regjeringens endring av arbeidsmiljøloven, uten en vurdering av belastning og innhold i energiselskapenes beredskapsvakt.

Når man ser forverringene i arbeidsmiljøloven er det på sin plass at man får sikret dagens ordninger i tariffavtalen.

Energiselskapene som har NHO som arbeidsgiverorganisasjon har for lengst tariffestet bestemmelsene som KS Bedrift i dag nekter sine ansatte.

At regjeringen har liten forståelse for de ansattes hverdag er en ting, men at arbeidsgiver ikke forstår behovet for hviletid og gode vaktordninger er langt mere skremmende for samfunnet.

Halvårsmøtet i Elektroarbeidernes Fagforening støtter våre kamerater fullt og ønsker dere lykke til.

**Stå på kamerater – å svekke de ansattes vilkår styrker ikke beredskapen!**

**OveToska**

Leder